कांग्रेस अध्यक्ष राहुल गांधी ने मध्य प्रदेश में अपने दो दिवसीय दौरे के दौरान शिवराज सिंह चौहान और उनके बेटे पर पनामा पेपर्स मामले में दोषी बताया जब अपने झूठ की वजह से वो फंसते हुए नजर आये तब उन्होंने सफाई दी। अपनी सफाई में उन्होंने कहा कि, “मैं कंफ्यूज हो गया था मध्य प्रदेश के सीएम ने पनामा नहीं किया, उन्होंने तो ई टेंडरिंग और व्यापमं घोटाला किया है।“ चीख चीख कर जहां एक तरफ कांग्रेस अध्यक्ष और उनकी पार्टी शिवराज सिंह की सरकार पर व्यापमं घोटाले का आरोप मढ़ रही है वहीं दूसरी तरफ इस मामले के वास्तविक आरोपी को बाहें फैलाकर अपनी पार्टी में स्वागत कर रही है। जब लोगों ने इस मामले पर सवाल पूछा तो पूरी पार्टी ने ही खुद को इससे किनारा कर लिया और सभी सवालों से पल्ला झाड़ती नजर आई।